आजादी के बाद से अब तक नोवी में नहीं आई रोडवेज
निजी बस मालिक ग्रामीणों से मनमाना किराया वसूल रहे, शीघ्र रोडवेज शुरू की मांग उठाई
भास्करन्यूज | नोवी
आजादीके बाद से अब तक गांव में रोडवेज नहीं आई है। गांव से रोजाना स्थानीय आसपास के गांव के लोगों का व्यापार अन्य कामकाज के लिए बाहर जाना पड़ता है। रोडवेज बस सुविधा नहीं होने से निजी बस संचालक मनमाना अधिक किराया वसूली कर रहे हैं। गौरतलब है कि नोवी गांव में सीनियर स्कूल, प्राथमिक स्वाथ्य केंद्र की सुविधा भी है। यहां आसपास के गांवों के छात्र रोजाना सुबह पढ़ने के लिए सुमेरपुर, शिवंगज अन्य महानगरों में पढ़ने इलाज, व्यापार के लिए जाते हैं। रोडवेज बस शुरू नहीं होने से निजी बसों का सहारा लेना पड़ता है, जिससे निजी बस मालिकों द्वारा मनमानी रूप से किराया वसूल किया जा रहा है। नोवी से सुमेरपुर निजी बस वाले 25 रुपए लेते हैं। अगर गांव में रोडवेज बस शुरू होती तो यह किराया 10 से 15 रुपए लिया जाता।
कई बार अधिकारियों को अवगत कराया
ग्रामीणोंने बताया कि इस संबंध में अधिकारियों जनप्रतिनिधियों को लिखित मौखिक रूप से अवगत कराने के बाद भी आज तक रोडवेज शुरू नहीं हो पाई। ग्रामीणों ने बताया कि कुछ दिन पहले रात्रि चौपाल में कलेक्टर से भी रोडवेज बस की मांग की थी, लेकिन 20 दिन बीत जाने के बाद भी कोई रोडवेज बस शुरू नहीं हुई है।
निजी बस मालिक वसूलते मनमाना किराया
निजीबसों के मालिक द्वारा मनमर्जी से किराया बढ़ाया जाता है। कई बार तो नियमित चलने वाली बसों का रूट भी कैंसल कर दिया जाता है। इससे छात्रों को व्यापारियों को परेशानी होती है।
शादी उत्सवों के समय नहीं मिलती निजी बस
गांवमें शादियों के समय में निजी बस भी नहीं मिलती है। इस कारण से ग्रामीणों को परेशानी होती है। वहीं निजी बस मालिक इसका फायदा उठाकर मनमाना किराया वसूलते हैं।
hin_Deva hin_Deva mar_Deva hin_Deva hin_Deva hin_Deva mag_Deva hin_Deva hin_Deva hin_Deva